Одзысканы землѣ

Одзысканы землѣ,  Ziemie Odzyskane — западны и сѣверны територии днешной Польщѣ, котры в згодѣ з постановлѣнями Потсдамской конференции были переданы Польщи.Hanna Konopka, Adrian Konopka Leksykon historii Polski po II wojnie światowej 1944–1997. Warszawa: Oficyna Wydawnicza Graf-Punkt, 2003. S. 290. 

В часѣ Другой свѣтовой войны «велика тройка» даколько разы ся догваряла о границях будучой Польщѣ. В резултатѣ догваряня была вызнана, меджи иншым, збройна анексия територии Польщи, котрой ся допустив СССР в року 1939, а тоты змѣны границь были пак заакцептованы на Тегеранской конференции. Окреслѣня польско-совѣтской границѣ было тыж предметом переговорох держав в Ялтѣ во фебруарѣ 1945, и было записане до концьового протокола конференции. Польско-совѣтска граница была остаточно установлена ​​з меджинароднов правоплатностьов в догодѣ меджи Републиков Польща и СССР, котру подписали Дочасна влада народной едности, сформована подля протокола Ялтинскых догод. и влада СССР в Москвѣ 16. августа 1945. 

Нова границя, статус и приналежность одзысканых земель были унормованы двобочныма догодами Польщѣ з Восточнов Германиев в року 1950, Западнов Германиев — в року 1970, наконець, ещи раз, зоз Германиев (по злучѣню обох штатох) —  14. новембра 1990. Територия Одзысканых земель чинить , циже около 1/3 цѣлой територии Польщѣ.„POLITYKA – Pomocnik historyczny”. Z Kresów na Kresy. s. 7. . 

Официална влада Германии вызнавать екзистуючый статус и дистанцуе ся од чинности окремых сполоченскых организаций и политичных партий, котры поважують тоты догоды несправедливыма и оспорныма.

 Референції 

Катеґорія:Административны части Польщѣ
Категория:История Польщи